stanford-oval/wikipedia huggingface dataset:
พจนานุกรมพุทธศาสนาจีน-สันสกฤต-อังกฤษ-ไทย
ประวัติ

แต่เดิมการศึกษาพระพุทธศาสนามหายานในประเทศไทยยังไม่เป็นที่รู้จักกันแพร่หลาย  ตำราสำหรับศึกษาค้นคว้ามีอยู่จำกัด  ทำให้ผู้สนใจศึกษาเรื่องเกี่ยวกับพระพุทธศาสนาในภาคภาษาจีนเป็นไปได้โดยลำบาก  เนื่องจากพระธรรมคัมภีร์ในฉบับจีนนั้นมีอรรถะอันลึกซึ้งคัมภีรภาพยิ่งนัก  ทั้งสำนวนการแปลก็เป็นภาษาเก่า  มีสำนวนที่ยาก  บางแห่งใช้คำน้อยแต่กินความมาก  บุคคลทั่วไปที่แม้จะรู้ภาษาจีนก็ยังอาจทำความเข้าใจได้ไม่กระจ่าง  จำเป็นต้องอาศัยคำอธิบายจากพจนานุกรมเฉพาะทางเพื่อค้นคว้าอ้างอิง  สำหรับในประเทศจีนได้มีการทำพจนานุกรมอธิบายความศัพท์ทางพระพุทธศาสนามาแต่ครั้งโบราณแล้ว  แม้นักปราชญ์ชาวตะวันตกก็ได้พยายามค้นคว้าและจัดทำขึ้น  ดังที่ในอดีต อ.เสถียร  โพธินันทะ ก็ได้อาศัย Dictionary of Chinese Buddhist Term ซึ่งรวบรวมโดย William Edward Soothill และ Lewis Hodous  กับ A Sanskrit Chinese Dictionary ของ Ernest J. Eitel เป็นคู่มือในการเทียบศัพท์สันสกฤต-จีนเพื่อประกอบในการค้นคว้าและการแปล  ซึ่งพจนานุกรมทั้งสองเล่มนี้ได้รับการยอมรับและใช้อ้างอิงในหมู่นักวิชาการด้านจีนศึกษาและพุทธศาสนามหายานตลอดมา  ในระยะแรกพระภิกษุสามเณรฝ่ายจีนนิกายในประเทศไทย  เมื่อจะศึกษาพระสูตรพระคัมภีร์ในพระไตรปิฎกจีน  ก็ได้อาศัยพจนานุกรมพระพุทธศาสนาฉบับของนายแพทย์ เต็ง ฮก เป้า เป็นหลัก  แต่เนื่องจากพจนานุกรมเล่มดังกล่าวมีคำอธิบายเป็นภาษาจีน  จึงไม่สะดวกต่อการศึกษาค้นคว้าของผู้สนใจทั้งบรรพชิตและคฤหัสถ์ในประเทศไทย  พระมหาคณาจารย์จีนธรรมสมาธิวัตร (โพธิ์แจ้งมหาเถระ) อดีตเจ้าคณะใหญ่จีนนิกาย  ได้เล็งเห็นความสำคัญที่จะมีตำราหลักเป็นคู่มือในการค้นคว้าทำความเข้าใจคัมภีร์พระพุทธศาสนาในภาคภาษาจีน  สำหรับคนไทยได้ใช้ศึกษา  จึงตั้งคณะกรรมการดำเนินการจัดทำพจนานุกรมพระพุทธศาสนา จีน-สันสกฤต-อังกฤษ-ไทย ขึ้นชุดหนึ่ง  โดยมีหลวงจีนใบฎีกาเย็นหงวน (ปัจจุบันคืออาจารย์กิตติ  ตันทนะเทวินทร์) เป็นประธานดำเนินการ  โดยในชั้นแรกได้ อ. สุชิน  ทองหยวก ปธ.6  MA. Sanskrit (BHU) นักวิชาการภาษาสันสกฤตและพระพุทธศาสนา  มหาวิทยาลัยมหามกุฏราชวิทยาลัย  เป็นผู้จัดทำและรับผิดชอบภาษาอังกฤษ  รวมถึงภาษาบาลีสันสกฤต  ต่อมาจึงได้เชิญ อ.ทรงวิทย์  แก้วศรี  ปธ.7 สำนักวัดเบญจมบพิตร  M. Lib.Sc.(BHU) จากมหาวิทยาลัยมหาจุฬาลงกรณราชวิทยาลัย  เป็นผู้รับผิดชอบต่อจนแล้วเสร็จ  และโดยที่เป็นเล่มแรกจึงต้องอาศัยการค้นคว้าข้อมูลค่อนข้างมาก  รวมแล้วใช้เวลาดำเนินงานไม่น้อยกว่า 7 ปีจึงเสร็จสมบูรณ์ในปี พ.ศ. 2519
พจนานุกรมพระพุทธศาสนามหายานฉบับเฉลิมพระเกียรติ

หลังจากได้พิมพ์พจนานุกรมพระพุทธศาสนาเล่มแรกสำเร็จในปี พ.ศ. 2519  คณะสงฆ์จีนนิกายได้เล็งเห็นว่า  พจนานุกรมเล่มเดิมนั้นได้อำนวยประโยชน์สมดังเจตนารมณ์และมีความแพร่หลายไปในระดับนานาชาติ  จำเนียรกาลล่วงมาจนกระทั่ง พ.ศ. 2539 คณะผู้จัดทำเห็นสมควรที่จะตรวจสอบชำระปรับปรุงใหม่ให้มีความทันสมัยและสมบูรณ์ยิ่งขึ้น  จึงได้เกิดโครงการพจนานุกรมพระพุทธศาสนามหายานฉบับเฉลิมพระเกียรติ  50 พรรษา  สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีขึ้น  ด้วยการอุปถัมภ์ของ พระมหาคณาจารย์จีนธรรมสมาธิวัตร (เย็นเต็ก) เจ้าคณะใหญ่จีนนิกายรูปปัจจุบัน  วัดโพธิ์แมนคุณาราม  กรุงเทพ ฯ  โดยมีการแต่งตั้งคณะกรรมการผู้ทรงคุณวุฒิทางด้านศาสนา ปรัชญา ภาษาศาสตร์ และนักวิชาการของคณะสงฆ์จีนนิกาย  ช่วยกันยกร่างพจนานุกรมขึ้นใหม่ในลักษณะของกึ่งสารานุกรมซึ่งรวบรวมทั้งคำศัพท์ทางพระพุทธศาสนาจากพระไตรปิฎก  อรรถกถา ฎีกา  ปกรณ์พิเศษของนิกายต่าง ๆ ของทั้งเถรวาทและมหายาน  โดยรวบรวมข้อมูลได้มากมายจากหลักฐานทั้งในฝ่ายบาลี สันสกฤต จีน ญี่ปุ่น ทิเบต  เนื้อหาภายในบรรจุข้อมูลหลากหลาย  อาทิ  หลักธรรมนิกายต่างๆ ทั้งในยุคโบราณและปัจจุบัน  เนื้อหาสาระจากคัมภีร์สำคัญ  รวมถึงหลักปรัชญาอินเดียทั้งในและนอกพุทธศาสนา  ชีวประวัติบุคคลสำคัญทางศาสนา  สถานที่สำคัญในพระพุทธศาสนา  หลักพิธีกรรมความเชื่อทางศาสนา  โดยมีรูปภาพประกอบมากมาย  ตลอดจนให้รายชื่อคำเทียบศัพท์ต่างๆ มากกว่า 25,000 คำ  ตลอดจนการเทียบคำศัพท์จากภาษาจีนเป็นสันสกฤต  เรียงตามลำดับขีดอักษรจีนและแปลเป็นภาษาไทยและภาษาอังกฤษ  คาดว่าจะสำเร็จสมบูรณ์เป็นหนังสือชุดราว 7 เล่ม  ปัจจุบันอยู่ในระหว่างดำเนินการจัดทำ  และจะเสร็จสมบูรณ์ในราว พ.ศ. 2551
วัดโพธิทัตตาราม

| วัดโพธิทัตตาราม |
| --- | --- |

ชื่อสามัญ: โผวเต็กยี่
ที่ตั้ง: 102 ถนนสุรศักดิ์ 1 ตำบลศรีราชา อำเภอศรีราชา จังหวัดชลบุรี
ประเภท: วัดราษฎร์
นิกาย: มหายาน จีนนิกาย
 สถานีย่อยพระพุทธศาสนา
วัดโพธิทัตตาราม (ตัวเต็ม:普德寺, พินอิน: โผวเต็กยี่) เป็นวัดในสังกัดคณะสงฆ์จีนนิกายแห่งประเทศไทย ตั้งอยู่ถนนสุรศักดิ์ 1 ตำบลศรีราชา อำเภอศรีราชา จังหวัดชลบุรี
ประวัติ

วัดโพธิทัตตาราม สถาปนาขึ้นโดยพระมหาคณาจารย์จีนธรรมสมาธิวัตร (โพธิ์แจ้ง) เดิมเป็นโรงเจชื่อ “กวง เฮียง ตึ๊ง” มีนายวิทย์ นางอารีย์ ประสานพานิช เป็นเจ้าของ ต่อมาได้ถวายโรงเจพร้อมทั้งที่ดินแก่คณะสงฆ์จีนนิกาย พระมหาคณาจารย์จีนธรรมสมาธิวัตร (โพธิ์แจ้ง) เจ้าคณะใหญ่จีนนิกาย จึงส่งพระภิกษุไปจำพรรษา และขนานนามใหม่ว่า “สำนักสงฆ์จริงอยู่” (真如精舍)
ในปีพ.ศ. 2516 เจ้าคณะใหญ่จีนนิกายได้ตั้งคณะกรรมการสร้างวัดขึ้น ภายใต้การอำนวยการของเจ้าคณะใหญ่จีนนิกาย เพื่อดำเนินการจัดซื้อที่ดินจากนายวิทย์ นางอารีย์ ประสานพานิช เพิ่มเติม และก่อสร้างอุโบสถ วิหารสำคัญต่าง ๆและเสนาสนะสงฆ์ครบถ้วน กรมการศาสนา กระทรวงศึกษาธิการ จึงประกาศตั้งเป็นวัดตามกฎหมายมีนามว่า “วัดโพธิทัตตาราม” ได้รับพระราชทานวิสุงคามสีมา เมื่อวันที่ 30 ธันวาคม พ.ศ. 2518จากนั้นพระมหาคณาจารย์จีนธรรมสมาธิวัตร (โพธิ์แจ้ง) เจ้าคณะใหญ่จีนนิกาย จึงมีบัญชาให้ พระคณาจารย์จีนธรรมปัญญาจริยาภรณ์ (เย็นเชี้ยว) ซึ่งขณะดำรงตำแหน่งรักษาการเจ้าอาวาส ดำเนินการประกอบพิธีผูกพัทธสีมา โดยกราบทูลอาราธนาสมเด็จพระสังฆราชเจ้า กรมหลวงชินวราลงกรณ เสด็จทรงเป็นประธานประกอบพิธีผูกพัทธสีมา และเชิญ พลเอก เสริม ณ นคร ผู้บัญชาการทหารบก เป็นประธานในพิธีตัดลูกนิมิตร เมื่อวันที่ 20 กุมภาพันธ์ พ.ศ. 2520
โรงเรียนโพธิทัตราชวิทยาลัย

วัดโพธิทัตตารามได้เริ่มมีการบริหารจัดการศึกษาในรูปแบบโรงเรียนปริยัติธรรม แผนกสามัญศึกษา โดยพระอาจารย์จีนธรรมรสจีนศาสน์ (เย็นเกา) มีปณิธานที่จะพัฒนาการศึกษาของ
คณะสงฆ์จีนนิกายเพื่อให้โอกาสเยาวชนในเขตภาคตะวันออก รวมถึงเยาวชนทั่วภูมิภาค โดยก่อตั้งโรงเรียนโพธิทัตราชวิทยาลัย โดยเริ่มแรกนั้นได้ใช้อาคารอเนกประสงค์ภายในวัดเป็นสถานที่จัดการเรียนการสอน ต่อมาเมื่อมีสามเณรนักเรียนมากขึ้นครบทุกระดับชั้น จึงได้ซื้อที่ดินเพื่อสร้างอาคารเรียนที่สมบูรณ์ และมีการจัดการเรียนการสอนระดับชั้นมัธยมศึกษาปีที่ 1-6 นับแต่นั้นมา
ลำดับเจ้าอาวาส

พระคณาจารย์จีนธรรมปัญญาจริยาภรณ์ (เย็นเชี้ยว) พ.ศ. 2520 เป็นรักษาการ
พระคณาจารย์จีนวัชรธรรมาจารย์ (เย็นเกา) พ.ศ. 2539 – ปัจจุบัน
หาน จื้อเฉียง

หาน จื้อเฉียง (จีน: 韩志强; เกิด พฤศจิกายน 1963) เป็นนักการทูตจีน ปัจจุบันดำรงตำแหน่งเอกอัครราชทูตสาธารณรัฐประชาชนจีนประจำประเทศไทย ก่อนหน้านั้นเขาเป็นเอกอัครราชทูตสาธารณรัฐประชาชนจีนประจำฟิจิตั้งแต่ปี 2008 ถึง 2011
อาชีพ

หานเกิดที่อำเภอปกครองตนเองชนชาติแมนจู อีทง มณฑลจี๋หลิน เมื่อเดือนพฤศจิกายน 1963 เขาสำเร็จการศึกษาจากมหาวิทยาลัยจี๋หลิน เอกภาษาญี่ปุ่น เมื่อสำเร็จการศึกษาได้เข้ารับราชการในกระทรวงการต่างประเทศ กลายเป็นรองผู้อำนวยการในสำนักงานปลัดกระทรวง ครั้งหนึ่งเขาเคยดำรงตำแหน่งเลขานุการรัฐมนตรี ถัง เจียเสฺวียน ในเดือนพฤศจิกายน 2008 เขารับตำแหน่งต่อจาก ไช่ จินเปียว ในตำแหน่งเอกอัครราชทูตสาธารณรัฐประชาชนจีนประจำฟีจี ซึ่งดำรงตำแหน่งจนถึงเดือนมิถุนายน 2011 เขาเป็นทูตจีนประจำญี่ปุ่นในเดือนกรกฎาคม 2011 และดำรงตำแหน่งดังกล่าวจนถึงเดือนกุมภาพันธ์ 2016 ในเดือนกุมภาพันธ์ 2016 เขาถูกเรียกตัวกลับไปยังหน่วยงานเดิมและเลื่อนตำแหน่งเป็นผู้อำนวยการ
ในเดือนสิงหาคม 2021 เขาได้รับแต่งตั้งเป็นเอกอัครราชทูตจีนประจำประเทศไทย แทนที่หลู่ เจี้ยน ต่อมาในเดือนพฤศจิกายนปีเดียวกัน พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี พระราชทานพระบรมราชวโรกาสให้นายหานเฝ้าทูลละอองธุลีพระบาท ถวายอักษรสาส์นตราตั้ง เป็นเอกอัครราชทูตวิสามัญผู้มีอำนาจเต็มแห่งสาธารณรัฐประชาชนจีนประจำประเทศไทย
หลอก (ชุดไมรอน โบลิทาร์)

| --- | --- |

ผู้ประพันธ์: ฮาร์ลาน โคเบน
ชื่อเรื่องต้นฉบับ: 'Live Wire'
ผู้แปล: มณฑารัตน์ ทรงเผ่า
ประเทศ: สหรัฐอเมริกา
ภาษา: อังกฤษ
ประเภท: สืบสวนสอบสวน, ระทึกขวัญ
สำนักพิมพ์:  สำนักพิมพ์ดั๊ตตั้น   แพรวสำนักพิมพ์
วันที่พิมพ์:  22 มีนาคม พ.ศ. 2554  มีนาคม พ.ศ. 2555
เรื่องก่อนหน้า: แลก (Long Lost) 
หลอก (อังกฤษ: Live Wire) เป็นนวนิยายแนวสืบสวนสอบสวน/ระทึกขวัญ เขียนโดย ฮาร์ลาน โคเบน เป็นงานเขียนลำดับที่ 10 ในชุดนักสืบ ไมรอน โบลิทาร์ ฉบับภาษาอังกฤษ ตีพิมพ์โดยสำนักพิมพ์ดั๊ตตั้น เมื่อวันที่ 22 มีนาคม พ.ศ. 2554 ส่วนฉบับภาษาไทย ตีพิมพ์โดยแพรวสำนักพิมพ์ แปลโดยมณฑารัตน์ ทรงเผ่า วางจำหน่ายในช่วงงานสัปดาห์หนังสือครั้งที่ 40 (29 มีนาคม - 8 เมษายน พ.ศ. 2555)
นวนิยายเรื่องนี้ได้รับรางวัล RBA International Prize for Crime Writing ประจำปี ค.ศ. 2010
เรื่องย่อ

ซูซซ์ ที อดีตนักเทนนิสสาวดาวรุ่งกำลังท้องได้แปดเดือน สามีของเธอ เล็กซ์ ไรเดอร์ เป็นสมาชิกวงร็อคระดับตำนาน ซูซซ์มาหาไมรอนและขอให้เขาตามหาตัวเล็กซ์ที่หนีหายไปหลังจากอ่านข้อความที่มีคนมาเขียนไว้ในเฟซบุ๊กของซูซซ์ คำสองคำที่ร้ายแรงพอที่จะเปลี่ยนแปลงทุกอย่าง รวมถึงชีวิตของไมรอนและวินเองด้วย
ในระหว่างที่ตามหาตัวเล็กซ์ ไมรอนได้พบกับผู้หญิงที่เขาเกลียดที่สุด คิตตี้ โบลิทาร์ ภรรยาของแบรด น้องชายที่แตกคอกับเขาและเป็นฝ่ายออกจากบ้านไป ไมรอนพยายามตามหาคิตตี้ เพราะตลอดเวลาสิบกว่าปีนั้นเขาไม่ได้รับข่าวคราวใด ๆ จากแบรดเลย ไมรอนเองก็ไม่ได้คิดว่าการกลับมาของคิตตี้ในครั้งนี้จะทำให้หลายอย่างเปลี่ยนไปแบบไม่อาจกลับไปเป็นเหมือนเดิมได้ และเขายังได้รู้อีกด้วยว่า ความจริงที่น่าเกลียดที่สุด ก็ยังดีกว่าคำโกหกที่สวยหรูที่สุด
ตัวละคร

ไมรอน โบลิทาร์: ประธานบริษัทตัวแทน MB Reps
วินด์เซอร์ "วิน" ฮอร์น ล็อกวู้ด ที่สาม: เพื่อนสนิทของไมรอน ประธานบริษัทล็อก-ฮอร์น อินเวสต์เม้นท์สแอนด์เซคิวริตี้
เอสเปอรันซ่า ดิอาซ: รองประธานอาวุโสของ MB Reps เพื่อนสนิทของไมรอนและวิน
ซูซซ์ ที: อดีตนักเทนนิส
เล็กซ์ ไรเดอร์: นักดนตรี สามีของซูซซ์
คิตตี้ โบลิทาร์: อดีตนักเทนนิส น้องสะใภ้ของไมรอน
พิไล พูลสวัสดิ์

ศาสตราจารย์เกียรติคุณ พิไล พูลสวัสดิ์ (เกิดเมื่อวันที่ 23 พฤศจิกายน พ.ศ. 2489) เป็นนักวิทยาศาสตร์และนักอนุรักษ์ชาวไทย ที่มีผลงานวิจัยดีเยี่ยมด้านปักษีวิทยา (Ornithology) นิเวศวิทยาสัตว์ป่า (Wildlife Ecology) และปรสิตวิทยา (Parasitology: Avian diseases) เป็นผู้ที่มุ่งมั่นทำวิจัยระยะยาว เพื่อการอนุรักษ์สัตว์ป่าและทรัพยากรธรรมชาติให้คงอยู่อย่างยั่งยืน ทำกิจกรรมเผยเพื่อเผยแพร่ความรู้ในการอนุรักษ์นกเงือกและทรัพยากรธรรมชาติอย่างเข้มแข็ง จนได้รับการขนานนามว่า "มารดาแห่งนกเงือก (GREAT MOTHER OF THE HORNBILLS) เก็บถาวร 2007-09-30 ที่ เวย์แบ็กแมชชีนก่อให้เกิดการขับเคลื่อนทางสังคมเพื่อการคุ้มครอง-อนุรักษ์นกเงือกและธรรมชาติ จนได้เป็นคนไทยคนแรกที่ได้รับรางวัลผู้ทรงเกียรติด้านการอนุรักษ์ธรรมชาติระดับโลก พร้อมกันถึง 2 รางวัล เมื่อปี พ.ศ. 2549 ได้แก่รางวัล The 2006 ROLEX Awards for Enterprises จาก Rolex SA ประเทศสวิตเซอร์แลนด์ เก็บถาวร 2007-04-14 ที่ เวย์แบ็กแมชชีน และ The 52nd Annual Chevron Conservation Awards จาก Chevron Corporation ประเทศสหรัฐอเมริกาและได้รับ พระราชทานเหรียญดุษฎีมาลา เข็มศิลปวิทยา สาขาวิทยาศาสตร์ ประจำปี 2550 เก็บถาวร 2008-09-26 ที่ เวย์แบ็กแมชชีนจากพระบาทสมเด็จพระเจ้าอยู่หัวภูมิพลอดุยเดช โดยสมเด็จพระเทพรัตนราชสุดาฯ เป็นผู้แทนพระองค์
ประวัติการศึกษา

ปริญญาตรี  ครุศาสตร์บัณฑิต (มัธยมศึกษา) จุฬาลงกรณ์มหาวิทยาลัย
ประกาศนียบัตรชั้นสูง  (นิวเคลียร์เทคโนโลยี) จุฬาลงกรณ์มหาวิทยาลัย
ปริญญาโท วิทยาศาสตรมหาบัณฑิต (จุลชีววิทยา) มหาวิทยาลัยมหิดล
ปริญญาเอก (D. Sc.) สาขาชีววิทยา (Avian Ecology) มหาวิทยาลัยโอซาก้าซิตี้ ประเทศญี่ปุ่น
ประวัติการทำงาน

ตำแหน่งวิชาการ
ศาสตราจารย์เกียรติคุณ: อาจารย์พิเศษ ภาควิชาจุลชีววิทยา คณะวิทยาศาสตร์ มหาวิทยาลัยมหิดล เก็บถาวร 2007-11-04 ที่ เวย์แบ็กแมชชีน
ตำแหน่งในสมาคมและองค์กรต่างๆ
พ.ศ. 2528-ปัจจุบัน - ได้รับเลือกเป็นตัวแทนของประเทศไทยเป็นกรรมการใน  International Ornithological Committee (IOC committee) แทน นายแพทย์บุญส่ง เลขะกุล
พ.ศ. 2537-สิงหาคม 2550 - เลขาธิการมูลนิธิศึกษาวิจัยนกเงือก
พ.ศ. 2539-ปัจจุบัน - ที่ปรึกษากิตติมศักดิ์ ของสมาคมอนุรักษ์นกและธรรมชาติแห่งประเทศไทย
พ.ศ. 2541-2549 - ได้รับเลือกเป็น Executive Committee ใน IOC committee
พ.ศ. 2543-2547 - ได้รับเลือกให้เป็น Corresponding Fellow จาก The American Ornithologists’ Union (AOU)
พ.ศ. 2544-ปัจจุบัน - กรรมการผู้ทรงคุณวุฒิในคณะกรรมการสงวนและคุ้มครองสัตว์ป่าแห่งชาติ
พ.ศ. 2545–ปัจจุบัน - Advisory Board of Ornithological Science, Journal of Ornithological Society of Japan
พ.ศ. 2545–ปัจจุบัน - กรรมการมูลนิธิพิทักษ์อุทยานแห่งชาติเขาใหญ่
พ.ศ. 2546–ปัจจุบัน - เป็นสมาชิกสามัญมูลนิธิบัณฑิตยสภาวิทยาศาสตร์และเทคโนโลยีแห่งประเทศไทย
พ.ศ. 2547-ปัจจุบัน - ได้รับเลือกให้เป็น Honorary Fellow จาก The American Ornithologist's Union
พ.ศ. 2548 - ที่ปรึกษา Singapore Hornbill Project, Palau Ubin (โครงการวิจัยร่วมระหว่าง National Park Boards และ Parks Management Department, Singapore เก็บถาวร 2007-09-28 ที่ เวย์แบ็กแมชชีน
พ.ศ. 2549 - ที่ปรึกษาคณะอนุกรรมาธิการอนุรักษ์นกเงือก และนกตะกรุม เพื่อการท่องเที่ยวเชิงนิเวศอย่างยั่งยืน ของคณะกรรมาธิการการท่องเที่ยว วุฒิสภา
สิงหาคม พ.ศ. 2550-ปัจจุบัน - คณะกรรมการมูลนิธิศึกษาวิจัยนกเงือก
สิงหาคม พ.ศ. 2550-ปัจจุบัน - ปฏิบัติงานแทน-รักษาการประธานมูลนิธิศึกษาวิจัยนกเงือก
เกียรติคุณและรางวัล

พ.ศ. 2553 - รางวัลศิษย์เก่าเกียรติยศ ประจำปี พ.ศ. 2553 จากคณะครุศาสตร์ จุฬาลงกรณ์มหาวิทยาลัย
พ.ศ. 2550 - รางวัลบุคคลดีเด่นของชาติ ประจำปี พ.ศ. 2550 สาขาอนุรักษ์ทรัพยากรธรรมชาติ และสิ่งแวดล้อม จาก คณะกรรมการเอกลักษณ์ของชาติ สำนักนายกรัฐมนตรี รัฐบาลไทย เก็บถาวร 2012-07-22 ที่ เวย์แบ็กแมชชีน
พ.ศ. 2550 - รางวัล BCST Swarovski Award (นักอนุรักษ์นกดีเด่น) จาก สมาคมอนุรักษ์นกและธรรมชาติแห่งประเทศไทย (Bird Conservation Society of Thailandและ Swarovski Optik ประเทศออสเตรีย เก็บถาวร 2007-06-06 ที่ เวย์แบ็กแมชชีน
พ.ศ. 2550 - รางวัลอาจารย์ดีเด่นแห่งชาติ ประจำปี พ.ศ. 2549 เก็บถาวร 2012-07-22 ที่ เวย์แบ็กแมชชีน สาขาวิทยาศาสตร์และเทคโนโลยี จากที่ประชุมประธานสภาอาจารย์มหาวิทยาลัยแห่งประเทศไทย (ปอมท)
พ.ศ. 2549 - รางวัลผู้ทรงเกียรติ (คนไทยคนแรก) The 2006 Rolex Awards for Enterprise จาก Rolex SA ประเทศสวิตเซอร์แลนด์
พ.ศ. 2549 - รางวัล (คนไทยคนแรก) The 52nd Annual Chevron Conservation Awards เก็บถาวร 2007-04-14 ที่ เวย์แบ็กแมชชีน จาก Chevron Corporation ประเทศสหรัฐอเมริกา
พ.ศ. 2549 - รับพระราชทานรางวัลมหาวิทยาลัยมหิดล สาขาการวิจัย จากผลงานวิจัยเรื่อง "ชีววิทยาและนิเวศวิทยาของนกเงือก"
พ.ศ. 2549 - รางวัลอาจารย์ตัวอย่าง ระดับศาสตราจารย์ ประจำปีการศึกษา 2548 จาก สภาอาจารย์คณะวิทยาศาสตร์ มหาวิทยาลัยมหิดล
พ.ศ. 2547 - โล่เกียรติยศ ครุศาสตร์ดีเด่น จากสมาคมครุศาสตร์สัมพันธ์ คณะครุศาสตร์ จุฬาลงกรณ์มหาวิทยาลัย
พ.ศ. 2546 - รางวัลจากโครงการร่วมใจพัฒนาสิ่งแวดล้อมและสังคมไทย เรื่อง  โครงการเยาวชนอนุรักษ์นกเงือกเทือกเขาบูโด จาก บริษัทฟอร์ดโอเปอเรชั่นส์ (ประเทศไทย) จำกัด (โครงการต่อเนื่อง)
พ.ศ. 2545 - รางวัลจากโครงการร่วมใจพัฒนาสิ่งแวดล้อมและสังคมไทย เรื่อง โครงการชุมชนอนุรักษ์นกเงือกเทือกเขาบูโด จาก บริษัทฟอร์ดโอเปอเรชั่นส์ (ประเทศไทย) จำกัด  (โครงการต่อเนื่อง)
พ.ศ. 2544 - รางวัลจากโครงการร่วมใจพัฒนาสิ่งแวดล้อมและสังคมไทย เรื่อง โครงการชุมชนอนุรักษ์นกเงือกเทือกเขาบูโด จาก บริษัทฟอร์ดโอเปอเรชั่นส์ (ประเทศไทย) จำกัด
พ.ศ. 2539 - โล่เกียรติยศนักอนุรักษ์ดีเด่น สาขาการวิจัยสัตว์ป่า จากคณะวนศาสตร์ มหาวิทยาลัยเกษตรศาสตร์ และกรมป่าไม้ กระทรวงเกษตรและสหกรณ์
พ.ศ. 2537 - เกียรติบัตรในด้านความสนใจในการรณรงค์ เพื่อรักษาสภาวะแวดล้อมที่ดีของประเทศไทย จากชมรมสภาวะแวดล้อมสยาม จุฬาลงกรณ์มหาวิทยาลัย
ผลงานด้านการวิจัยและอนุรักษ์

ศาสตราจารย์เกียรติคุณ ดร.พิไล พูลสวัสดิ์ เป็นหัวหน้าโครงการศึกษาชีววิทยาและนิเวศวิทยาของนกเงือกระยะยาวมาตั้งแต่ พ.ศ. 2521 และเมื่อ พ.ศ. 2546-ปัจจุบันเป็นหัวหน้าโครงการวิจัยร่วมจากหลายสถาบันเพื่อศึกษาลักษณะพันธุกรรม ประชากร และสถานภาพของนกเงือกในพื้นที่ผืนป่าและหย่อมป่าในประเทศไทย (โครงการร่วมกับกรมอุทยานแห่งชาติ สัตว์ป่า และพันธุ์พืชมหาวิทยาลัยมหิดล มหาวิทยาลัยเกษตรศาสตร์ จุฬาลงกรณ์มหาวิทยาลัยและสมาคมอนุรักษ์สัตว์ป่าแห่งประเทศไทย)โดยได้รับทุนสนับสนุนจาก ศูนย์พันธุวิศวกรรมและเทคโนโลยีชีวภาพแห่งชาติ เก็บถาวร 2007-08-18 ที่ เวย์แบ็กแมชชีน และยังเป็นผู้ริเริ่มโครงการอุปการะครอบครัวนกเงือก ที่นำงานวิทยาศาสตร์มาเป็นสื่อกลางในการกระตุ้นให้คนเมืองเข้ามาสัมผัส และมีส่วนร่วมในการอนุรักษ์ทรัพยากรธรรมชาติร่วมกับชุมชนในท้องถิ่น เป็นผู้ก่อตั้งมูลนิธิศึกษาวิจัยนกเงือก ซึ่งให้ทุนสนับสนุนงานวิจัยด้านชีววิทยา-นิเวศวิทยาของนกเงือกและนิเวศวิทยาทั่วไป และสร้างนักวิจัยรุ่นใหม่ จัดตั้งศูนย์กลางประสานงานทางวิชาการ งานวิจัยและให้การฝึกอบรม จัดประชุมวิชาการเกี่ยวกับการวิจัยนกเงือกในระดับชาติและนานาชาติ ส่งเสริมนักวิจัยหลากหลายสาขาทั้งในและต่างประเทศ ให้ทำงานเชิงบูรณาการ โดยใช้นกเงือกเป็นสัตว์เป้าหมายในการวิจัย ซึ่งรูปแบบและผลการวิจัยสามารถประยุกต์ใช้ในการจัดการเพื่อการอนุรักษ์นกเงือก ซึ่งเป็น Umbrella และ Keystone species และใกล้สูญพันธุ์อย่างเหมาะสม จนทำให้เป็นโครงการวิจัยด้านอนุรักษ์สัตว์ป่าและทรัพยากรธรรมชาติที่มีศักยภาพในการชี้นำสังคม เป็นที่ยอมรับจากคณะทำงานด้านการท่องเที่ยวและสิ่งแวดล้อม วุฒิสภา ใช้เป็นต้นแบบในการจัดการอนุรักษ์ สัตว์ป่า และสิ่งแวดล้อมในประเทศ เป็นผู้ริเริ่มปลุกจิตสำนึกของพรานล่านกเงือกและชาวบ้านให้หันมาเป็นผู้อนุรักษ์ธรรมชาติและสัตว์ป่า โดยใช้นกเงือกเป็นสื่อจนเกิดความร่วมมือระหว่างชุมชน โรงเรียน เยาวชน และนักวิจัย
ศาสตราจารย์เกียรติคุณ ดร. พิไล พูลสวัสดิ์ มีผลงานวิจัยตีพิมพ์ในวารสารวิชาการระดับนานาชาติ มีบทความที่กล่าวถึงงานวิจัยในวารสารทางวิชาการและนิตยสารชั้นนำ ภาพยนตร์สารคดีในประเทศและต่างประเทศอย่างต่อเนื่อง อาทิเช่น
Profile: Pilai Poonswad, "Subduing Poachers, Ducking Insurgents to Save a Spendid Bird"
Science 3 August 2007: Vol. 317. no. 5838, pp. 592-593
Science Magazine
คณะวิทยาศาสตร์ มหาวิทยาลัยมหิดล เก็บถาวร 2007-08-23 ที่ เวย์แบ็กแมชชีน
"Birds as Barometers" SAWASDEE, April 2002: 32-37.
"Hornbills of Asia". WE, March 2001: 42-58.
"The Shrinking World of Hornbills". NATIONAL GEOGRAPHIC, Vol. 196 (1) , July 1999.
"Hornbills in Thailand". THAIWAYS Vol. 11 (14) , 1994: 42-48.
"In Search of the Rufous-necked Hornbil". GARUDA, March 1994: 22-25.
"A Room With A Narrow View". EARTHWATCH, July 1988: 16-21.
ผลงานที่ได้รับการเผยแพร่เป็นภาพยนตร์สารคดี อาทิเช่น
NATIONAL GEOGRAPHIC "The 2006 Rolex Awards for Enterprise" (2007)
TELE IMAGE NATURE "Untamed Asian Jungle" สำหรับ DISCOVERY CHANEL (2000)
FOX FAMILY STATION. " World Gone Wild" (1999)
NHK. "Great Nature Special" (1998)
BBC. "Sir David Attenborough's  Life of Bird Series" (1998)
NHK.  "The Family on Earth" (1990)
THE CHEDO - ANGIER. "State of the World" สำหรับสถานีโทรทัศน์ WGBH เมือง Boston (1988)
เครื่องราชอิสริยาภรณ์

พ.ศ. 2550 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2545 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2550 –  เหรียญดุษฎีมาลา เข็มศิลปวิทยา (ร.ด.ม.(ศ)) สาขาวิทยาศาสตร์
พ.ศ. 2542 –  เหรียญจักรพรรดิมาลา (ร.จ.พ.)
วิรดา นิราพาธพงศ์พร

| วิรดา นิราพาธพงศ์พร> ข้อมูลส่วนตัว |
| --- | --- |
ฉายา: โปรอุ๋ย
เกิด: 21 เมษายน พ.ศ. 2525 (42 ปี) กรุงเทพ
ส่วนสูง: 160 ซม.
สัญชาติ:  ไทย
การเล่นอาชีพ
การศึกษา: มหาวิทยาลัยดุ๊ก
เริ่มเล่นอาชีพ: พ.ศ. 2547
ทัวร์ล่าสุด: แอลพีจีเอทัวร์
ชนะเลิศอาชีพ: 2
วิรดา นิราพาธพงศ์พร ชื่อเล่น อุ๋ย (เกิด 21 เมษายน พ.ศ. 2525) นักกอล์ฟอาชีพหญิงชาวไทย
วิรดา เป็นบุตรของ นพ.อภิชาติ และ พญ.สุปราณี นิราพาธพงศ์พร เดินทางไปศึกษาที่ออสเตรเลียตั้งแต่อายุ 14 ปี และย้ายไปอยู่สหรัฐอเมริกาคนเดียวตั้งแต่อายุ 15 ปี ได้ทุนเรียนกอล์ฟที่สถาบัน David Leadbetter และทุนศึกษาต่อที่มหาวิทยาลัยดุ๊ก จบการศึกษาด้านจิตวิทยา เคยชนะเลิศ  United States Women's Amateur Golf Championship เมื่อ พ.ศ. 2546 และได้รับการโหวตให้เป็นนักกอล์ฟสมัครเล่นหญิงยอดเยี่ยม Nancy Lopez Award ในปี พ.ศ. 2547
วิรดา เริ่มเล่นอาชีพเมื่อปลายปี พ.ศ. 2547 หลังจากคุณพ่อของเธอเสียชีวิตเมื่อเดือนเมษายน พ.ศ. 2548 เธอนำความเศร้าเสียใจ มาเป็นความมุ่งมั่นในการแข่งขัน จนได้รางวัลชนะเลิศรายการแรกที่ Jalapeno Futures Golf Classic ในปลายเดือนนั้น  และชนะเลิศรายการที่สอง ที่ CIGNA Chip in For A Cure Connecticut Futures Golf Classic ในเดือนกรกฎาคม พ.ศ. 2548 สองเดือนถัดมา
วิรดาได้รับคัดเลือกให้ร่วมเล่นใน แอลพีจีเอทัวร์ ในปี พ.ศ. 2549 ปัจจุบันอาศัยอยู่ที่เมืองออร์แลนโด รัฐฟลอริดา สหรัฐอเมริกา
เครื่องราชอิสริยาภรณ์

พ.ศ. 2547 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
แหล่งข้อมูลอื่น

ประวัติจาก LPGA
ประวัติจาก Golfer Online เก็บถาวร 2007-08-24 ที่ เวย์แบ็กแมชชีน
บล็อกจาก LPGA
สโมสรฟุตบอลจังหวัดพระนครศรีอยุธยา ฤดูกาล 2556
ผู้เล่นชุด2556

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
|}
|}
หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผลการแข่งขัน อุ่นเครื่อง 2556

เสาร์ที่ 12  ม.ค. อยุธยา เอฟซี 0 - 1 ทีมชาติ ชุดซีเกมส์
เสาร์ที่ 26 ม.ค. เมืองกาญจน์ ยูไนเต็ด 1 - 0  อยุธยา เอฟซี
อังคารที่ 29 ม.ค. บางกอกกล๊าส เอฟซี  3 - 1  อยุธยา เอฟซี
เสาร์ที่ 9 ก.พ. พิจิต เอฟซี 1 - 0 อยุธยา เอฟซี
อาทิตย์ที่ 24 ก.พ. อยุธยา เอฟซี 1 - 1 บีอีซี เทโรศาสน
พุธที่ 20 มี.ค. สุพรรณบุรี เอฟซี 2 - 1   อยุธยา เอฟซี
พุธที่ 3 เม.ย. อยุธยา เอฟซี  1 - 1  บางกอกกล๊าส เอฟซี
พฤหัสบดีที่ 11 เม.ย  แบ๊งค็อก ยูไนเต็ด 1 - 4  อยุธยา เอฟซี
ศุกร์ที่ 12 เม.ย  แบ๊งค็อก ยูไนเต็ด (ชุดสำรอง)  2 - 1  อยุธยา เอฟซี  (ชุดสำรอง)
อังคารที่7  พ.ค. อ่างทอง เอฟซี  1 - 2 อยุธยา เอฟซี  (ชุดสำรอง)
อังคารที่ 14 พ.ค. นนทบุรี เอฟซี   2 - 1 อยุธยา เอฟซี  (ชุดสำรอง)
พุธที่ 15 พ.ค  ชลบุรี  เอฟซี 1 - 3  อยุธยา เอฟซี
วันอังคารที่ 4 มิ.ย. อยุธยา เอฟซี  3 - 2  ปากน้ำโพ NSRU FC
วันจันทร์ที่ 17 มิ.ย. อยุธยา เอฟซี  0 - 4 อินทรีย์เพื่อนตำรวจ
วันอังคารที่ 25 มิ.ย. อยุธยา เอฟซี  3 - 1 ม.เกษตรศาสตร์ เอฟซี
วันอังคารที่ 2  ก.ค. อยุธยา เอฟซี  4 - 2  ศุลกากร ยูไนเต็ด
วันพุธที่ 10 ก.ค.  ชัยนาท เอฟซี 7 - 1  อยุธยา เอฟซี
พุธที่ 17 ก.ค. อยุธยา เอฟซี  3 - 1  นครนายก เอฟซี
ศุกร์ที่ 26 ก.ค. อยุธยา เอฟซี  0 - 2 SCG เมืองทอง ยูไนเต็ด
วันพุธที่ 25 ก.ย.  อยุธยา เอฟซี   0 - 0  ประจวบ เอฟซี
อาทิตย์ที่ 13 ต.ค. อยุธยา เอฟซี VS ชัยนาท เอฟซี
ผลการแข่งขัน ฟุตบอล มูลนิธิไทยคม เอฟเอ คัพ 2013

พุธที่ 24 เม.ย  ประจวบ เอฟซี 3 - 1 อยุธยา เอฟซี
ผลการแข่งขัน ฟุตบอล"โตโยต้า ลีกคัพ 2013"

อาทิตย์ 24 มี.ค. 56  กาฬสินธุ์ เอฟซี Pen  6 (1-1) 5  อยุธยา  เอฟซี
วิกิพีเดียภาษาชวา

| --- | --- |
 
วิกิพีเดียภาษาชวาในวันที่ 1 พฤษภาคม พ.ศ. 2564
ประเภท: สารานุกรมออนไลน์
ภาษาที่ใช้ได้: ภาษาชวา
สำนักงานใหญ่: ไมแอมี รัฐฟลอริดา
เจ้าของ: มูลนิธิวิกิมีเดีย
ยูอาร์แอล: jv.wikipedia.org
เชิงพาณิชย์: ไม่
ลงทะเบียน: ไม่จำเป็น
วิกิพีเดียภาษาชวา (ชวา: Wikipédia basa Jawa) เป็นสารานุกรมวิกิพีเดียที่จัดทำขึ้นในภาษาชวา สร้างขึ้นในวันที่ 8 มีนาคม พ.ศ. 2547 ปัจจุบันวิกิพีเดียภาษาชวามีบทความมากกว่า 10,000 บทความ (กันยายน พ.ศ. 2550) สื่ออินโดนีเซียได้กล่าวถึงวิกิพีเดียภาษาชวา ถึงแม้ว่าในโลโกวิกิพีเดียจะใช้อักษรชวามาตั้งแต่วันก่อตั้ง แต่บทความในวิกิพีเดียภาษานี้ก็เขียนด้วยอักษรโรมันเพียงอย่างเดียวจนกระทั่ง พ.ศ. 2556